**Aarne Intonen** (s. 17. heinäkuuta 2001 Lieto) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan keskushyökkääjä, mutta Intonen osaa pelata myös laidassa.

Ura
---

### Seuraura

Intonen aloitti jääkiekkoilun Kaarinan Kiekko-Pojissa, josta hän siirtyi jo varhain juniorina varsinaiseen kasvattajaseuraansa TuToon. Intonen siirtyi C-juniori-ikäisenä Turun Palloseuraan kaudeksi 2015–2016. Kaudella 2016–2017 hän toimi seuran C-nuorten varakapteenina. Intonen oli C-nuorten SM-karsinnoissa tehoilla 21+32=53 joukkueen paras syöttäjä ja toiseksi paras pistemies Leevi Teissalan jälkeen. Hän sijoittui koko SM-karsintojen pistepörssissä kolmanneksi. Intonen pelasi runkosarjastaan suurimman osan TPS:n B-nuorissa, mutta hän vahvisti seuran C-nuoria jälleen pudotuspeleissä, jossa Intonen jakoi joukkueen sisäisen pistepörssin voiton Juuso Pärssisen kanssa tehoilla 3+4=7. Hän voitti kauden päätteeksi C-nuorten SM-pronssia.

Kaudella 2017–2018 Intonen oli tehoilla 20+25=45 TPS:n B-nuorten paras maalintekijä Leevi Teissalan kanssa ja toiseksi paras pistemies hänen jälkeensä. Intonen jakoi koko B-nuorten SM-sarjan maalipörssin kahdeksannen sijan kuuden muun pelaajan kanssa ja hän sijoittui pistepörssissä yhdeksänneksi. Kaudella 2018–2019 Intonen oli tehoilla 17+22=39 TPS:n A-nuorten paras maalintekijä Arttu Nevasaaren ja Jesper Larinmaan kanssa sekä joukkueen kolmanneksi paras pistemies.

Huhtikuussa 2019 Intonen teki kolmivuotisen juniorisopimuksen TPS:n SM-liigajoukkueen kanssa. Hän teki liigadebyyttinsä kauden 2019–2020 kuudennella kierroksella 28. syyskuuta 2019 vieraissa Porin Ässiä vastaan. Intoselle vapautui paikka TPS:n kokoonopanosta, kun Lauri Korpikoski määrättiin pelikieltoon ja Topi Nättinen loukkaantui. Hänet merkittiin joukkueen kolmossentteriksi laidoilleen Simon Suoranta ja Markus Nurmi. Intonen sai ottelussa jääaikaa 11.14 minuuttia. Seitsemän liigaottelun jälkeen hän joutui vuoden 2020 vaihteessa noin kolmeksi viikoksi sivuun lonkkatulehduksen vuoksi. Intonen nousi TPS:n SM-liigajoukkueeseen jälleen helmikuussa. Kaikkiaan hän pelasi kauden aikana SM-liigassa 14 runkosarjaottelua tehden kaksi syöttöpistettä. Intonen pelasi myös kolme ottelua lainalla TUTO Hockeyn Mestis-joukkueessa.

Kaudeksi 2020–2021 Intonen nimettiin TPS:n U20-junioreiden varakapteeniksi. Hän pelasi siellä koko syyskauden ja suurimman osan kaudestaan. Intonen oli tehoilla 13+27=40 joukkueen toiseksi paras pistemies Leevi Teissalan jälkeen. Hänet palkittiin U20 SM-liigan kauden 2020–2021 parhaana pelaajana Teemu Selänne -palkinnolla ja parhaana hyökkääjänä Saku Koivu -palkinnolla sekä valittiin sarjan ensimmäiseen tähdistökentälliseen. Intonen murtautui kuitenkin TPS:n SM-liigajoukkueeseen helmikuun 2021 lopulla. Hän pelasi SM-liigassa kauden aikana 13 runkosarjaottelua tehopistein 4+1=5 ja yhdeksän playoff-ottelua tehopistein 1+2=3. Intonen teki liigauransa ensimmäisen maalin kauden toisessa liigaottelussaan 23. helmikuuta 2021 ylivoimalla vieraissa JYPiä vastaan. Hän voitti kauden päätteeksi SM-hopeaa.

Intonen teki kaudella 2021–2022 läpimurtonsa SM-liigaan, jossa hänen ensimmäinen kokonainen kautensa toi 54 runkosarjaottelussa tehot 8+17=25 ja 17 playoff-ottelussa tehot 3+5=8. Seitsemännessä puolivälieräottelussa 6. huhtikuuta 2022 Helsingin IFK:ta vastaan Intonen teki ylivoimalla TPS:n 3–1-voittoon päättyneen ottelun voittomaalin, joka ratkaisi joukkueelle välieräpaikan. Hän sai ottelussa myös syöttöpisteen Markus Nurmen tekemään maaliin. Ari Vuori valitsi Intosen ottelun Alumnien tähtien kakkostähdeksi. Kuudennessä välieräottelussa 16. huhtikuuta 2022 Tampereen Ilvestä vastaan hän sai syöttöpisteen Eetu Liukkaan tekemään voittomaaliin TPS:n voitettua ottelun lukemin 2–1 ja edettyä finaaleihin otteluvoitoin 4–2. Intonen voitti kauden päätteeksi SM-hopeaa. Joulukuussa 2021 hän teki TPS:n kanssa vuoden mittaisen jatkosopimuksen. Intonen aloitti asepalveluksen urheilujoukoissa Santahaminassa kesken kevään 2022 pudotuspelien.

Kaudella 2022–2023 Intonen oli tehoilla 13+10=23 TPS:n paras maalintekijä ja kolmanneksi paras pistemies. Joukkueen kauden päätyttyä hän siirtyi vahvistamaan pudotuspeleihin seuran U20-joukkuetta, jossa Intonen voitti kauden päätteeksi SM-pronssia.

### Maajoukkueura

Intonen pelasi alle 18-vuotiaiden MM-kilpailuissa vuonna 2019 ja Ivan Hlinkan muistoturnauksessa vuonna 2018. Hän pelasi myös World U-17 Hockey Challengessa vuonna 2017. Yhteensä Intonen on pelannut yhdeksän nuorten ja 50 poikien maaottelua.

Muuta
-----

Intonen opiskelee Turun kauppaoppilaitoksessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2017–2018 | TPS | A-SM | 4 | 1 | 2 | 3 | 2 | – | – | – | – | – |
| 2018–2019 | TPS | A-SM | 52 | 17 | 22 | 39 | 38 | – | – | – | – | – |  |  |  |  |  |  | U18 | 5 | 1 | 1 | 2 | 4 |
| 2019–2020 | TPS | A-SM | 33 | 12 | 16 | 28 | 54 | 4 | 3 | 3 | 6 | 2 |
|  | TPS | SM-liiga | 14 | 0 | 2 | 2 | 2 | – | – | – | – | – |
|  | TUTO Hockey | Mestis | 3 | 0 | 0 | 0 | 0 | – | – | – | – | – |
| 2020–2021 | TPS **(A)** | U20-SM | 28 | 17 | 23 | 40 | 44 | 2 | 3 | 2 | 5 | 2 | Ykköstähdistö |
|  | TPS | SM-liiga | 13 | 4 | 1 | 5 | 6 | 9 | 1 | 2 | 3 | 0 |
| 2021–2022 | TPS | SM-liiga | 54 | 8 | 17 | 25 | 30 | 17 | 3 | 5 | 8 | 0 |
| 2022–2023 | TPS | U20-SM | – | – | – | – | – | 3 | 1 | 1 | 2 | 0 |
|  | TPS | SM-liiga | 51 | 13 | 10 | 23 | 10 | 3 | 1 | 0 | 1 | 0 |
| 4 kautta | yhteensä | SM-liiga | 132 | 25 | 30 | 55 | 48 | 29 | 5 | 7 | 12 | 0 |
| 1 kausi | yhteensä | Mestis | 3 | 0 | 0 | 0 | 0 | – | – | – | – | – |

Lähteet
-------

* Aarne Intonen The Internet Hockey Databasessa (englanniksi)
* Aarne Intonen Eurohockey-sivustolla (englanniksi)
* Aarne Intonen *Elite Prospects*. Everysport Media Group AB.  (englanniksi)

### Viitteet

1. ↑  HC TPS *facebook.com*.  4.10.2019. HC TPS Turku Oy. Viitattu 29.9.2019.
2. 1 2 3  Tilastot - Aarne Intonen - Kausi 2022-2023 *liiga.fi*. Jääkiekon SM-liiga Oy. Viitattu 29.9.2019.
3. 1 2 3 4 5 6  Aarne Intonen *Elite Prospects*. Everysport Media Group AB.  (englanniksi)
4. 1 2 3  Silvennoisen Suvivieras, osa5: Aarne Intonen *hc.tps.fi*.  11.7.2020. HC TPS Turku Oy.  Arkistoitu 15.8.2020. Viitattu 13.7.2020.
5. ↑  Elite Prospects - U16 SM-sarja Q Stats 2016-2017 *eliteprospects.com*. Everysport Media Group AB. Viitattu 29.9.2019. (englanniksi)
6. ↑  Elite Prospects - TPS U16 *eliteprospects.com*. Everysport Media Group AB. Viitattu 29.9.2019. (englanniksi)
7. ↑  Elite Prospects - TPS U18 *eliteprospects.com*. Everysport Media Group AB. Viitattu 29.9.2019. (englanniksi)
8. ↑  Elite Prospects - U18 SM-sarja Stats 2017-2018 *eliteprospects.com*. Everysport Media Group AB. Viitattu 29.9.2019. (englanniksi)
9. ↑  Elite Prospects - TPS U20 *eliteprospects.com*. Everysport Media Group AB. Viitattu 29.9.2019. (englanniksi)
10. ↑  TPS:lle kaksi nuorta paluumuuttajaa – Pohjanoksa vahvistaa maalivahtiosastoa *Jatkoaika.com*.  18.4.2019. Jatkoaika r.y. Viitattu 29.9.2019.
11. ↑  Seppä, Lassi: TPS:ltä joutuu kaksi runkohyökkääjää sivuun Ässät-kamppailusta − Intonen ja Larinmaa kokoonpanoon *Jatkoaika.com*.  28.9.2019. Jatkoaika r.y. Viitattu 29.9.2019.
12. ↑  Ässät - TPS, 28.9.2019 *liiga.fi*.  28.9.2019. Jääkiekon SM-liiga Oy. Viitattu 29.9.2019.
13. ↑  Ässät - TPS, 28.9.2019 *liiga.fi*.  28.9.2019. Jääkiekon SM-liiga Oy. Viitattu 29.9.2019.
14. ↑  Elite Prospects - TPS U20 *eliteprospects.com*. Everysport Media Group AB. Viitattu 28.6.2021. (englanniksi)
15. ↑  TPS:n A-nuorille palkintosadetta *hc.tps.fi*.  25.3.2021. HC TPS Turku Oy.  Arkistoitu 25.3.2021. Viitattu 25.3.2021.
16. ↑  Jussila, Joonas: TPS:n junioriosaaminen tuottaa liigapelaajia kiihtyvällä tahdilla – "Arki on kovaa myös nuorten puolella" *ts.fi*.  4.3.2021. Turun Sanomat Oy. Viitattu 28.6.2021.
17. ↑  JYP - TPS, 23.2.2021 *liiga.fi*.  23.2.2021. Jääkiekon SM-liiga Oy. Viitattu 23.2.2021.
18. ↑  Tallskog, Mika: TPS:n pelaaja-arviot 2021–22: Omat pojat loistivat kirkkaimpina tähtinä *Jatkoaika.com*.  20.5.2022. Jatkoaika r.y. Viitattu 14.6.2022.
19. ↑  TPS - HIFK, 6.4.2022 *liiga.fi*.  6.4.2022. Jääkiekon SM-liiga Oy. Viitattu 14.6.2022.
20. ↑  TPS - Ilves, 16.4.2022 *liiga.fi*.  16.4.2022. Jääkiekon SM-liiga Oy. Viitattu 14.6.2022.
21. ↑  Tallskog, Mika: TPS:lle kolme jatkosopimusta – Intonen, Anttila ja Rafkin jatkavat Turussa *Jatkoaika.com*.  6.12.2021. Jatkoaika r.y. Viitattu 6.12.2021.
22. ↑  Kunnari, Timo: TPS:llä erikoinen tilanne: kolme pelaaja aloittaa armeijan kesken välieräsarjan – "Se tulee kun tulee" *iltalehti.fi*. Alma Media Suomi Oy. Viitattu 9.4.2022.
23. ↑  Elite Prospects - TPS *eliteprospects.com*. Everysport Media Group AB. Viitattu 30.4.2023. (englanniksi)
24. ↑  "Halu jatkaa oli valtava" *hc.tps.fi*.  21.3.2023. HC TPS Turku Oy. Viitattu 30.4.2023.
25. ↑  Löfman, Sini: Maalikooste: TPS:lle pronssia U20 SM-sarjassa *leijonat.fi*.  29.3.2023. Suomen Jääkiekkoliitto ry – Finlands Ishockeyförbund rf. Viitattu 30.4.2023.

TPS – SM-liiga
4 M. Jokinen |
6 Rafkin |
7 Lauridsen |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
49 Wernblom |
51 Nurmi |
52 Palmu (**A**) |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
67 Sevänen |
76 Lindsten |
77 Haapanen |
81 Koskinen |
91 J. Jokinen  

Valmentajat Miettinen – Kalto – Salo – Moisanen – Mierlahti – Rosendahl – Granholm